**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 1126/1

29.06.2023. године

ВЛК/ПС

**З А П И С Н И К**

Са XIII редовне седнице Наставно-научног већа Филозофског факултета у Београду која је одржана 29.06.2023. године у амфитеатру „Георгије Острогорски“.

У среду, 14.06.2023. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 19.06.2023. године.

У понедељак, 26.06.2023. године члановима и чланицама Већа, посредством секретара одељења, упућен је мејл обавештења да је материјал за XIII редовну седницу Наставно-научног и Изборног већа постављен на сајт Факултета <https://www.f.bg.ac.rs/zaposleni/vece>, уз молбу да обавезно присуствују седницама већа због важних тачака Дневног реда, пре свега тачака које се односе на кадровска питања и питања везана за докторске дисертације, као и да на седницу понесу позив за присуствовање и гласачки листић, који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 242 од укупно 309 чланова Наставно-научног већа и то: 86 редовних професора, 48 ванредних професора, 46 доцената, 4 наставника страних језика, 9 виших научних сарадника, 47 научних сарадника и 2 сарадника у настави. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13,30 часова.

I

Проф. др Исидора Јарић подноси предлог за измену предложеног Дневног реда на следећи начин: да се тачка XV *Разматрање дописа Одељења за социологију да се донесе Правилник о ближим условима за избор наставника и сарадника*, разматра у оквиру тачке V *Извештај Кадровске комисије*, имајући у виду да су те две тачке повезане. Председник Већа, проф. др Данијел Синани, упознаје чланове и чланице Већа са својим мишљењем о наведеном предлогу, да Дневни ред треба да остане какав јесте, односно да није потребно разматрање тачке XV, у оквиру тачке V. Председник Већа констатује да се о наведеном одлучује већином гласова присутних чланова (потребан број гласова је 117). Након тога, приступа се изјашњавању о предлогу за измену предложеног Дневног реда. Укупан број гласова: **46 ЗА**. На основу тога, председник Већа констатује да предлог за измену предложеног Дневног реда није усвојен.

Након наведеног изјашњавања, констатује се:

Предложени дневни ред седнице Већа је једногласно прихваћен.

Укупан број гласова: **184 ЗА**

II

Једногласно је усвојен записник са XII редовне седнице Наставно-научног већа, од дана 11.05.2023. године.

Укупан број гласова: **184 ЗА**

III

Проф. др Данијел Синани, председник Већа је саопштио:

1. Председник Већа упознаје чланове и чланице Већа са дописом који је Факултету упутило Министарство просвете, у вези са проф. др Јовом Бакићем. С тим у вези, наводи да ће Факултет одговорити на поменути допис у складу са релевантним законским и подзаконским актима (правним актима Факултета и Универзитета у Београду), те констатује да је проф. др Јово Бакић изјаве давао мимо свог рада и обавеза на Факултету.

2. Председник Већа саопштава да је у претходном периоду рађено на акредитацији научноистраживачке организације (НИО), и да је исто успешно завршено, те каже да је Министарство науке, технолошког развоја и иновације Републике Србије донело Одлуку, 30.05.2023. године, којом се акредитује Универзитет у Београду – Филозофски факултет. С тим у вези, председник Већа се захваљује продекану за науку, проф. др Милану Станчићу, и свим ангажованим колегама и колегиницама.

3. Председник Већа упознаје чланове и чланице Већа са резултатима пријава за упис студената на основне академске студије у 2023/2024. години и констатује да се бележи сличан резултат, односно мало бољи резултат, као приликом уписа у 2022/2023. години. Захваљује се продеканки за наставу, доц. др Наташи Јовановић Ајзенхамер, Комисији за упис Факултета и свим ангажованим колегама и колегиницама.

4. Председник Већа наводи да су у току активности које се тичу реновирања Платоа, односно да се одржавају састанци са надлежним јавним органима поводом овог питања. Наводи да је Факултет покренуо све процедуре, те да је почетак радова планиран за 1. август, а да је завршетак радова планиран за октобар месец. С тим у вези, каже да се нада да ће се наведено и остварити.

5. Одељење за класичне науке има задовољство да обавести чланове и чланице Наставно-научног већа Филозофског факултета да је објављена књига:

- **проф. др Александра Ломе**: „*И на небу и на земљи. Огледи о коренима српске и словенске усмене епике,* СКЗ (114. коло), Београд 2023.

6. Одељење за етнологију и антропологију има задовољство да обавести чланове и чланице Наставно-научног већа Филозофског факултета да су објављене монографије:

- **проф. др Драгане Антонијевић**: “*Антропологија фолклора“*, у издању Досије студија из Београда.

- **проф. др Лидије Б. Радуловић:** “*(Не) мисле на Бога: антрополошка студија верског живота у затворима у Србији“*. Београд: Филозофски факултет, Досије студио. Библиотека, Етноантрополошки проблеми.

IV

Продекан за финансије, проф. др Марко Јанковић, представља Предлог Измена и допуна Финансијског плана Факултета за 2023. годину.

Чланови Наставно научног већа једногласно су усвојили Предлог Измена и допуна Финансијског плана Факултета за 2023. годину.

Укупан број гласова: **184 ЗА**

V

Наставно-научно веће је делимично прихватило Извештај Кадровске комисије број 1116/2 од дана 27.06.2023. године и донело следеће

О Д Л У К Е

Iа)

1. Покреће се поступак за избор **др Милице Божић Маројевић** у звање ВИШИ НАУЧНИ САРАДНИК, на Одељењу за историју уметности.

Образује се комисија за припрему извештаја у саставу:

- проф. др Милан Попадић, редовни професор Универзитета у Београду – Филозофског факултета,

- проф. др Никола Крстовић, ванредни професор Универзитета у Београду – Филозофског факултета и

- др Љубомир Милановић, виши научни сарадник Византолошког института САНУ.

Укупан број гласова: **142 ЗА, 1 УЗДРЖАН ГЛАС**

Iб)

1. Покреће се поступак за избор **др** **Богдане Стаменковић** у звање НАУЧНИ САРАДНИК, на Одељењу за филозофију.

Образује се комисија за припрему извештаја у саставу:

- проф. др Слободан Перовић, редовни професор Универзитета у Београду – Филозофског факултета,

- проф. др Воин Милевски, ванредни професор Универзитета у Београду – Филозофског факултета и

- др Јанко Нешић, научни сарадник Института друштвених наука.

Укупан број гласова: **235 ЗА, 1 УЗДРЖАН ГЛАС**

2. Покреће се поступак за избор **др Јелене Мијић** у звање НАУЧНИ САРАДНИК, на Одељењу за филозофију.

Образује се комисија за припрему извештаја у саставу:

- проф. др Живан Лазовић, редовни професор Универзитета у Београду – Филозофског факултета,

- проф. др Машан Богдановски, ванредни професор Универзитета у Београду – Филозофског факултета,

- доц. др Александра Зорић, доцент Универзитета у Београду – Филозофског факултета и

- др Тамара Плећаш, научни сарадник на Институту за филозофију и друштвену теорију.

Укупан број гласова: **235 ЗА, 1 УЗДРЖАН ГЛАС**

Iв)

1. Покреће се поступак за избор **Катарине Стекић** у звање ИСТРАЖИВАЧ САРАДНИК, на Одељењу за психологију.

Образује се комисија за припрему извештаја у саставу:

- проф. др Вања Ковић, редовни професор Универзитета у Београду – Филозофског факултета,

- проф. др Дејан Лаловић, редовни професор Универзитета у Београду – Филозофског факултета и

- доц. др Лазар Тењовић, доцент Универзитета у Београду-Филозофског факултета.

Укупан број гласова: **184 ЗА**

2. Покреће се поступак за избор **Соње Јаничић** у звање ИСТРАЖИВАЧ САРАДНИК, на Одељењу за психологију.

Образује се комисија за припрему извештаја у саставу:

- проф. др Петар Јевремовић, редовни професор Универзитета у Београду – Филозофског факултета,

- проф. др Гордана Вулевић, редовни професор Универзитета у Београду – Филозофског факултета и

- доц. др Снежана Светозаревић, доцент Универзитета у Београду-Филозофског факултета.

Укупан број гласова: **184 ЗА**

3. Покреће се поступак за избор **Марије Кушић** у звање ИСТРАЖИВАЧ САРАДНИК, на Одељењу за психологију.

Образује се комисија за припрему извештаја у саставу:

- проф. др Ирис Жежељ, редовни професор Универзитета у Београду – Филозофског факултета,

- проф. др Горан Кнежевић, редовни професор Универзитета у Београду – Филозофског факултета и

- доц. др Каја Дамњановић, доцент Универзитета у Београду-Филозофског факултета.

Укупан број гласова: **184 ЗА**

4. Покреће се поступак за избор **Милице Влајић** у звање ИСТРАЖИВАЧ САРАДНИК, на Одељењу за социологију.

Образује се комисија за припрему извештаја у саставу:

- проф. др Смиљка Томановић, редовни професор Универзитета у Београду – Филозофског факултета,

- доц. др Драган Станојевић, редовни професор Универзитета у Београду – Филозофског факултета и

- др Сузана Игњатовић, виша научна сарадница Института друштвених наука.

Укупан број гласова: **184 ЗА**

5. Покреће се поступак за избор **Зорана Крстића** у звање ИСТРАЖИВАЧ САРАДНИК, на Одељењу за социологију.

Образује се комисија за припрему извештаја у саставу:

- проф. др Слободан Антонић, редовни професор Универзитета у Београду – Филозофског факултета,

- проф. др Владимир Вулетић, редовни професор Универзитета у Београду – Филозофског факултета и

- доц. др Стефан Јанковић, доцент Универзитета у Београду- Филозофског факултета.

Укупан број гласова: **184 ЗА**

IIa)

1. Ангажује се у допунском раду до 1/3 пуног радног времена на Одељењу за филозофију Универзитета у Београду – Филозофског факултета, **др Мирјана Борисављевић**, редовна професорка на Универзитету у Београду – Саобраћајном факултету, ужа научна област *Математика*, у школској 2023/24. години (јесењи семестар) на предмету Математика; курс из Математичке логике (Основе математике), два часа предавања недељно на основним студијама.

Укупан број гласова: **184 ЗА**

IIIa)

Поводом подтачке IIIa) води се расправа:

Проф. др Миланко Говедарица наводи да су на седници Одељења 09.02.2023. предложили да Комисија за писање образложења о продужетку има другачији састав, како би оно било састављено од супротних мишљења, говори о категоризацији радова и сматра да проф. др Лазовић не испуњава услове за продужетак. Сматра да је Лазовић позитивно дискриминисан, јер се њиме баве сви од фебруара, те предлаже одбијање предлога.

Проф. др Нада Секулић каже да је поднела оставку на место чланице Кадовске комисије, и указује како не постоји Правилник Кадровске комисије већ Правила и с тим у вези каже да процедуре морају да буду јасне. У вези са подтачком IIIa) каже да су се чланови/це комисије више пута изјашњавали, и да је дошло до промене мишљења и промене начина гласања појединих чланова Кадровске комисије.

Проф. др Небојша Грубор каже да сматра да је иницијатива застарела по свим основима и позива се на чл. 151. Статута УБ и чл. 162. Статута Факултета, Даље наводи да записник, са седнице Одељења на којој је покренута иницијатива није усвојен, као и да је непојмљиво да је Кадровска комисија гласала два пута о истом на различите начине. Каже да је рад Одељења за филозофију нерегуларан. Указује и на бројне лажне мејлове који су направљени и са којих стижу и претеће поруке.

Проф. др Миомир Деспотовић наводи да је иницијатива била четири пута на Кадровској комисији, да је први пут повучена од стране одељенског представника (у име Одељења), други пут да документација није била потпуна, да је трећи пут дато негативно мишљење и да је четврти пут прихватаћено. У вези са последњим осврће се на промену у гласању појединих чланова Кадровске комисије. Истиче да је поднео оставку и на место председника и на место члана Кадровске комисије.

Проф. др Ирина Деретић прича о мејловима које су она и још две колегинице добиле и које су исти претећи. Каже да је одржана одељенска седница противна Статуту УБ и Статуту Факултета. Даље, прича о стилу писања у тексту проф. др Лазовића и како његовог текста нема ни у једном издању Мариборских часописа, зборника и сл.

Проф. др Слободан Перовић помиње налог за службени пут са Универзитета који доказује да је проф. др Лазовић био на симпозијуму у Марибору, објашњава да су члановима Кадровске комисије објаснили категоризацију радова и зато су они променили мишљење и наводи да Правила Кадровске комисије прописују да радове категоризује одељенска комисија.

Проф. др Иван Младеновић се ограђује од мејлова и вршења притиска на чланове Кадросвке комисије и Већа, и говори како је на њега вршен притисак. Наводи да је резултат рада проф. др Лазовића, који се сада оспорава, заслужује да му се продужи радни однос.

Проф. др Душко Прелевић каже да проф. др Лазовић нема радове по основу којих треба да му се продужи радни однос.

Проф. др Драго Ђурић сматра да проблем с гласањем на Кадровској комисији постоји јер постоји опција гласања „уздржан“. Каже да су медији писали пред седницу Кадровске комисије.

Проф. др Живан Лазовић наводи да је проф. др Деспотовић у Дневни ред Кадровске комисије уводио дописе проф. др Прелевића, проф. др Грубора, проф. др Говедарице и проф. др Деретић. У вези поменутих мејлова каже да ће неко кривично одговарати, те исте осуђује, и додаје да никоме не жели да буде изложен оваквој „позитивној“ дискриминацији. Наводи да ће са поносом остати да ради још две године, али и да ће са поносом отићи у пензију, уколико Веће не донесе предлог одлуке којом му се продужава радни однос.

Након расправе приступа се одлучивање, те се

1. Не утврђује предлог одлуке да се **др Живану Лазовићу**, редовном професору на Одељењу за филозофију, продужи радни однос за школску 2023/2024. и 2024/2025. годину, односно до 30. септембра 2025. године.

Укупан број гласова: **39 ЗА, 36 ПРОТИВ, 66 УЗДРЖАНА ГЛАСА**

VI

Наставно-научно веће је једногласно донело следеће

О Д Л У К Е

1. Прихвата се предлог Одељења за археологију о мањој измени студијског програма:

- да се на обавезном предмету **Археологија касне антике** (2+2, 3. семестар, 4 ЕСПБ, студијски програм ОАС 2021) као предавач укључи и проф. др Марко Јанковић.

Укупан број гласова: **186 ЗА**

2. Прихвата се предлог Одељења за археологију о мањој измени студијског програма:

- да се на позицији **Изборни предмети у V и VII семестру арх** уводе предмет **Археологија римске свакодневице** (2+0, 5. и 7. семестар, 4 ЕСПБ, студијски програм ОАС 2021), предавач проф. др Марко Јанковић.

Укупан број гласова: **186 ЗА**

3. Прихвата се предлог Одељења за археологију о мањој измени студијског програма:

- да се на позицији **Изборни предмети у VI и VIII арх** уведе предмет **Сахрањивање у касној антици** (2+0, 6. и 8. семестар, 4 ЕСПБ, студијски програм ОАС 2021), предавач проф. др Марко Јанковић.

Укупан број гласова: **186 ЗА**

VII

Наставно-научно веће је једногласно донело следећу

О Д Л У К У

1. Утврђује се предлог Oдлуке да се **Војислав Јовановић**, доктор наука – психолошке науке, изабере у научно звање НАУЧНИ САРАДНИК.

Укупан број гласова: **236 ЗА**

VIII

Наставно-научно веће је разматрало Извештај Комисије за докторске студије, од дана 27.06.2023. године и једногласно донело одлуке о прихватању предлога тема докторских дисертација и одређивању ментора:

1. За докторанда: Ирену Павловић

Тема: ***Тестирање ситуационог модела моралног суђења***

Изабран ментор: доц. др Каја Дамњановић

Укупан број гласова: **184 ЗА**

2. За докторанда: Соњу Јаничић

Тема: ***Субјекат неолибералног доба: психодинамика и психопатологија***

Изабран ментор: проф. др Петар Јевремовић

Укупан број гласова: **184 ЗА**

3. За докторанда: Марију Кушић

Тема: ***Психолошки корени апофеније: способности и особине личности***

Изабран ментор: проф. др Горан Кнежевић

Укупан број гласова: **184 ЗА**

4. За докторанда: Катарину Стекић

Тема: ***Развој фонолошке свесности у плиткој ортографији: бихејвиорални и неурокогитивни показатељи***

Изабран ментор: проф. др Вања Ковић

Укупан број гласова: **184 ЗА**

5. За докторанда: Арсена Драгојевића

Тема: ***Социодемографски и идеолошки чиниоци популистичк оријентације – крос-национална студија***

Изабран ментор: проф. др Драган Попадић

Укупан број гласова: **184 ЗА**

6. За докторанда: Огњена Миливојевића

Тема: ***Критика серлове теорије о друштвеној онтологији***

Изабран ментор: проф. др Мирослава Трајковски

Укупан број гласова: **184 ЗА**

7. За докторанда: Вука Дамњановића

Тема: ***Сликарство тридесетих година xx века у србији- доминација политике и уметнички контраговор***

Изабран ментор: проф. др Лидија Мереник

Укупан број гласова: **184 ЗА**

8. За докторанда: Милицу Стјепановић

Тема: ***Антрополошка анализа културно-идентитетских политика невладиних организација у србији почетком 21. века***

Изабран први ментор: проф. др Владимир Рибић

Изабран други ментор: доц. др Ивана Гачановић

Укупан број гласова: **184 ЗА**

IX

Наставно-научно веће је једногласно донело следеће

О Д Л У К Е

1. У Комисију за оцену научне заснованости теме докторске дисертације: МЕНТАЛНО ЗДРАВЉЕ У ЗАЈЕДНИЦИ У СРБИЈИ ИЗ УГЛА ПОЛИТИКЕ И ПРАКСЕ, СТРУКЕ И КОРИСНИКА УСЛУГА, докторанда **Ирене Стојадиновић**, изабрани су:

- доц. др Биљана Станковић,

- проф. др Тамара Џамоња Игњатовић,

- доц. др Никола Петровић и

- проф. др Деан Ајдуковић, професор емеритус Филозофског факултета Свеучилишта у Загребу.

Укупан број гласова: **184 ЗА**

2. У Комисију за оцену научне заснованости теме докторске дисертације: ЕПИСЕМИЧКИ КОНТЕКСТУАЛИЗАМ ДЕЈВИДА ЛУИСА, докторанда **Тамаре Зорић**, изабрани су:

- проф. др Машан Богдановски,

- доц. др Александра Зорић и

- др Јанко Нешић, научни сарадник Института друштвених наука.

Укупан број гласова: **184 ЗА**

3. У Комисију за оцену научне заснованости теме докторске дисертације: ОТКЛАЊАЊЕ ЕПИСТЕМИЧКЕ СРЕЋЕ, докторанда **Еме Брајковић**, изабрани су:

- проф. др Живан Лазовић,

- проф. др Воин Милевски и

- др Јанко Нешић, научни сарадник Института друштвених наука.

Укупан број гласова: **184 ЗА**

4. У Комисију за оцену научне заснованости теме докторске дисертације: СВЕСТ И ЛИЧНИ ИДЕНТИТЕТ, докторанда **Борислава Пантића,** изабрани су:

- проф. др Миљана Милојевић,

- доц. др Павле Стојановић и

- др Иван Нишавић, научни сарадник Института за филозофију и друштвену теорију.

Укупан број гласова: **184 ЗА**

5. У Комисију за оцену научне заснованости теме докторске дисертације: ИЗМЕЂУ НАУЧНОГ РЕАЛИЗМА И ПОСТМОДЕРНИЗМА: САВРЕМЕНЕ РАСПРАВЕ О ОБЈЕКТИВНОСТИ У ДРУШТВЕНИМ НАУКАМА, докторанда **Андрее Јовановић,** изабрани су:

- проф. др Миљана Милојевић,

- доц. др Александра Зорић и

- др Каролина Лендак-Кабок, доцент Филозофског факултета Универзитета у Новом Саду.

Укупан број гласова: **184 ЗА**

6. У Комисију за оцену научне заснованости теме докторске дисертације: ОДЕЋА И ЈАВНА РЕПРЕЗЕНТАЦИЈА У ВИЗУЕЛНОЈ КУЛТУРИ СРБИЈЕ ПРВЕ ПОЛОВИНЕ 19. ВЕКА (1804-1858), докторанда, **Драгиње Маскарели,** изабрани су:

- проф. др Саша Брајовић,

- проф. др Данијела Велимировић,

- проф. др Ана Костић Ђекић,

- доц. др Ирена Ђировић и

- др Радомир Поповић, научни саветник Историјског института у Београду.

Укупан број гласова: **184 ЗА**

7. У Комисију за оцену научне заснованости теме докторске дисертације: ВИЗУЕЛНЕ СТРАТЕГИЈЕ ПРЕДСТАВЉАЊА ОНОСТРАНОГ У ИТАЛИЈАНСКОЈ РЕНЕСАНСНОЈ УМЕТНОСТИ докторанда, **Олге Тодоровић,** изабрани су:

- проф. др Јелена Ердељан,

- проф. др Игор Борозан и

- др Ива Драшкић Вићановић, редовни професор Филолошког факултета Универзитета у Београду.

Укупан број гласова: **184 ЗА**

8. У Комисију за оцену научне заснованости теме докторске дисертације: ПОРЕКЛО, САДРЖАЈ И АПРОПРИЈАЦИЈА КУЛТА СВЕТОГ СТЕФАНА НА ИСТОЧНОЈ ЈАДРАНСКОЈ ОБАЛИ И У БАЛКАНСКОМ ЗАЛЕЂУ ОД IX ДО ПОЧЕТКА XIII ВЕКА, **Петра Јосиповића,** изабрани су:

- проф. др Небојша Порчић,

- проф. др Татјана Суботин – Голубовић,

- доц. др Жарко Вујошевић,

- др Дубравка Прерадовић, научни сарадник Балканолошког института САНУ и

- др Ивана Коматина, виши научни сарадник Историјског института у Београду.

Укупан број гласова: **184 ЗА**

9. У Комисију за оцену научне заснованости теме докторске дисертације: ПРИВРЕДА У СТАРИМ СРПСКИМ ЖИТИЈИМА, **Милана Денчића,** изабрани су:

- проф. др Марија Копривица,

- проф. др Јелена Мргић,

- др Марина Штетић и

- др Гордан Бојковић, виши научни сарадник Института за српску културу Приштина – Лепосавић.

Укупан број гласова: **184 ЗА**

10. У Комисију за оцену научне заснованости теме докторске дисертације: ПРЕДСТАВЕ О ЕВРОПИ У КРУГОВИМА ИНТЕЛЕКТУАЛНЕ, ДРУШТВЕНЕ И ПОЛИТИЧКЕ ЕЛИТЕ СРБИЈЕ (1989-1992), **Милана Тирнанића,** изабрани су:

- проф. др Алексеј Тимофејев,

- доц. др Немања Радоњић,

- др Миливој Бешлин, виши научни сарадник Института за филозофију и друштвену теорију Универзитета у Београду,

- др Петар Жарковић, научни сарадник Института за филозофију и друштвену теорију Универзитета у Београду и

- др Милан Игрутиновић, научни сарадник Института за европске студије у Београду.

Укупан број гласова: **184 ЗА**

11. У Комисију за оцену научне заснованости теме докторске дисертације: ПРОЦЕС ДЕКОЛОНИЗАЦИЈЕ И ЈУГОСЛОВЕНСКИ РЕВОЛУЦИОНАРНИ ИНТЕРНАЦИОНАЛИЗАМ (1958-1964), **Луке Савчића,** изабрани су:

- проф. др Радина Вучетић,

- доц. др Немања Радоњић,

- др Дмитар Тасић, научни саветник Института за новију историју Србије у Београду,

- др Олга Манојловић-Пинтар, виши научни сарадник Института за новију историју Србије у Београду,

- др Петар Жарковић, научни сарадник Института за филозофију и друштвену теорију Универзитета у Београду.

Укупан број гласова: **184 ЗА**

12. У Комисију за оцену научне заснованости теме докторске дисертације: ВИЗАНТИЈА НА ЦЕНТРАЛНОМ БАЛКАНУ У СВЕТЛУ ПИСАНИХ И МАТЕРИЈАЛНИХ ИЗВОРА (VI – XII ВЕК)*,* **Милана Миловановића,** изабрани су:

- проф. др Радивој Радић,

- проф. др Јелена Мргић,

- проф. др Драгољуб Марјановић и

- др Јелена Анђелковић Грашар, виши научни сарадник Археолошког института у Београду.

Укупан број гласова: **184 ЗА**

13. У Комисију за оцену научне заснованости теме докторске дисертације: ВЕЛИКА БРИТАНИЈА И ГРЧКА РЕВОЛУЦИЈА**, Милана Кутлешића,** изабрани су:

- проф. др Никола Самарџић,

- проф. др Милош Јагодић и

- др Александар Растовић, научни саветник Историјског института у Београду.

Укупан број гласова: **184 ЗА**

14. У Комисију за оцену научне заснованости теме докторске дисертације: ПОД СЕНКОМ СУЛТАНА. ПОЛИТИКА ВИЗАНТИЈЕ ПРЕМА ОСМАНЛИЈАМА ИЗ УГЛА ВИЗАНТИЈСКИХ ИЗВОРА (1413-1453)**, Иване Веселиновић** изабрани су:

- проф. др Радивој Радић,

- проф. др Драгољуб Марјановић и

- др Дејан Гашић, доцент Филозофског факултета Универзитета у Приштини са привременим седиштем у Косовској Митровици.

Укупан број гласова: **184 ЗА**

15. У Комисију за оцену научне заснованости теме докторске дисертације: СОВЈЕТСКО-ЈУГОСЛОВЕНСКО РИВАЛСТВО НА КОШАРКАШКОМ ТЕРЕНУ: 1945-1990. ГОДИНЕ**, Јоване Перишић** изабрани су:

- проф. др Дубравка Стојановић,

- проф. др Радина Вучетић и

- др Оливера Драгишић, научни сарадник Института за новију историју Србије у Београду.

Укупан број гласова: **184 ЗА**

16. У Комисију за оцену научне заснованости теме докторске дисертације: ПАНАЂУРИ НА ОСМАНСКОМ БАЛКАНУ. МРЕЖА ПЕРИОДИЧНЕ ТРГОВИНЕ И ПРОМЕНЉИВОСТ КОНЈУНКТУРА**, Александра Јаковљевића** изабрани су:

- др Марија Коцић,

- доц. др Урош Шешум и

- др Ема Миљковић, редовни професор Филолошког факултета Универзитета у Београду.

Укупан број гласова: **184 ЗА**

17. У Комисију за оцену научне заснованости теме докторске дисертације: КУЛТУРНЕ ПРЕДСТАВЕ О ИНЦЕСТУ У САВРЕМЕНОЈ СРБИЈИ: ЕТНОЛОШКО-АНТРОПОЛОШКА АНАЛИЗА**, Емилије Карталије** изабрани су:

- проф. др Милош Миленковић,

- проф. др Гордана Горуновић,

- проф. др Слободан Наумовић,

- проф. др Лидија Радуловић и

- др Јадранка Ђорђевић Црнобрња, виши научни сарадник Етнографског института САНУ.

Укупан број гласова: **184 ЗА**

18. У Комисију за оцену научне заснованости теме докторске дисертације: ДИСКУРС О КУЛТУРИ И СИМБОЛИЧКЕ БОРБЕ У СРБИЈИ НАКОН 2000. ГОДИНЕ**, Тамаре Петровић Трифуновић** изабрани су:

- проф. др Јово Бакић,

- доц. др Ана Бирешев и

- проф. др Предраг Цветичанин, ванредни професор Факултета уметности Универзитета у Нишу.

Укупан број гласова: **184 ЗА**

X

Наставно-научно веће је једногласно донело следеће

О Д Л У К Е

1. Докторанду **Душану Мандићу** одобрава се израда докторске дисертације са темом: ПОЕТСКА ФУНКЦИЈА ЈЕЗИКА ЂОРЂА МАРКОВИЋА КОДЕРА И ГОВОР ПСИХОТИЧНИХ ПАЦИЈЕНАТА.

Укупан број гласова: **184 ЗА**

2. Докторанду **Милени Антонијевић** одобрава се израда докторске дисертације са темом: КОНЦЕПТ АПОЛОНИЈСКОГ И ДИОНИЗИЈСКОГ У СЛИКАРСТВУ НЕМАЧКОГ СИМБОЛИЗМА.

Укупан број гласова: **184 ЗА**

3. Докторанду **Милени Мазарак** одобрава се израда докторске дисертације са темом: ТЕНЕБРИСТИЧКО СЛИКАРСТВО У ВЕНЕЦИЈИ ТОКОМ XVII И ПРВЕ ПОЛОВИНЕ XVIII ВЕКА.

Укупан број гласова: **184 ЗА**

4. Докторанду **Биљани Марцојевић** одобрава се израда докторске дисертације са темом: ЦИВИЛНЕ ЖРТВЕ НА ПРОСТОРУ БАНАТА ЗА ВРЕМЕ НЕМАЧКЕ ОКУПАЦИЈЕ (1941-1944).

Укупан број гласова: **184 ЗА**

5. Докторанду **Љубомиру Поповићу** одобрава се израда докторске дисертације са темом: ОДНОС СРПСКЕ ПРАВОСЛАВНЕ ЦРКВЕ СА РУСКОМ ПРАВОСЛАВНОМ ЦРКВОМ (MОСКОВСКИ ПАТРИЈАРХАТ) 1950-1985.

Укупан број гласова: **184 ЗА**

6. Докторанду **Немањи Максимовићу** одобрава се израда докторске дисертације са темом: ОБАВЕШТАЈНИ РАД ХАБЗБУРШКЕ МОНАРХИЈЕ У СРБИЈИ 1804-1813. ГОДИНЕ.

Укупан број гласова: **184 ЗА**

7. Докторанду **Николи Миликићу** одобрава се израда докторске дисертације са темом: СВАКОДНЕВНИ ЖИВОТ ЈУГОСЛОВЕНСКИХ РАТНИХ ЗАРОБЉЕНИКА У ЗАРОБЉЕНИЧКИМ ЛОГОРИМА НА ТЕРИТОРИЈИ ТРЕЋЕГ РАЈХА (1941-1945).

Укупан број гласова: **184 ЗА**

XI

Наставно-научно веће је једногласно донело следеће

О Д Л У К Е

1. У Комисију за оцену докторске дисертације: ПРИМЕНА ПОТЕНЦИЈАЛА У ВЕЗИ СА ДОГАЂАЈЕМ У ДЕТЕКЦИЈИ ПРИКРИВЕНОГ ЗНАЊА, коју је поднео докторанд **Никола Милосављевић**, изабрани су:

- проф. др Дејан Лаловић,

- проф. др Горан Кнежевић,

- др Милица Јанковић, ванредни професор Електротехничког факултета Универзитета у Београду и

- др Анђела Шошкић, доцент Учитељског факултета Универзитета у Београду.

Укупан број гласова: **184 ЗА**

2. У Комисију за оцену докторске дисертације: ПИСМА ЦАРА МАНОЈЛА II ПАЛЕОЛОГА, коју је поднео докторанд **Милорад Ђорђевић**, изабрани су:

- проф. др Влада Станковић,

- проф. др Драгољуб Манојловић и

- др Дејан Гашић, доцент Филозофског факултета Универзитета у Приштини са привременим седиштем у Косовској Митровици.

Укупан број гласова: **184 ЗА**

3. У Комисију за оцену докторске дисертације: ИСТОРИЈСКА КАРТОГРАФИЈА СРБИЈЕ И СТАРЕ СРБИЈЕ У ДРУГОЈ ПОЛОВИНИ 19. И ПОЧЕТКОМ 20. ВЕКА. коју је поднео докторанд **Жарко Илић**, изабрани су:

- проф. др Сузана Рајић,

- доц. др Урош Шешум и

- др Јасмина Јовановић, ванредни професор Географског факултета Универзитета у Београду.

Укупан број гласова: **184 ЗА**

4. У Комисију за оцену докторске дисертације: КУЛТУРНЕ ВРЕДНОСТИ ЛИБЕРАЛИЗМА У САВРЕМЕНОЈ АМЕРИЧКОЈ ПОЛИТИЧКОЈ ТВ САТИРИ У ДОБА КУЛТУРНИХ РАТОВА И ПОСТИСТИНЕ, коју је поднео докторанд **Владана Илић**, изабрани су:

- проф. др Милош Миленковић,

- проф. др Бојан Жикић,

- доц. др Ивана Гачановић,

- доц. др Младен Стајић и

- др Бранко Бановић, виши научни сарадник Етнографског института САНУ.

Укупан број гласова: **184 ЗА**

5. У Комисију за оцену докторске дисертације: ВЕРОВАЊА И ОБИЧАЈИ ПОЛИТЕИСТИЧКИХ НАРОДА У ДЕЛИМА ПОРФИРИЈА ТИРСКОГ: ETHICA, MYTHICA ET MYSTICA, HOMERICA, коју је поднео докторанд **Исидора Толић**, изабрани су:

- проф. др Александар Лома,

- доц. др Ил Аккад и

- др Јована Шијаковић, научни сарадник Византолошког института САНУ.

Укупан број гласова: **184 ЗА**

XII

Наставно-научно веће је једногласно донело следеће

О Д Л У К Е

1. У Комисију за оцену и одбрану докторске дисертације: СИМПТОМИ ЗАВИСНОСТИ ОД ВИДЕО ИГАРА У ФУНКЦИЈИ ИЗБЕГАВАЊА ПСИХОЛОШКИХ ПРОБЛЕМА, коју је поднео докторанд **Северина Филиповић**, изабрани су:

- проф. др Татјана Вукосављевић Гвозден,

- проф. др Борјанка Батинић,

- проф. др Ксенија Крстић и

- проф. др Горан Опачић

Укупан број гласова: **184 ЗА**

2. У Комисију за оцену и одбрану докторске дисертације: СПОМЕН - ПАРК „КРАГУЈЕВАЧКИ ОКТОБАР“ И МЕМОРИЈАЛНА УМЕТНОСТ У СРБИЈИ ПОСЛЕ ДРУГОГ СВЕТСКОГ РАТА, коју је поднео докторанд **Катарина Митровић**, изабрани су:

- проф. др Лидија Мереник,

- др Ана Ереш и

- др Олга Манојловић Пинтар, виши научни сарадник Института за новију историју Србије у Београду.

Укупан број гласова: **184 ЗА**

3. У Комисију за оцену и одбрану докторске дисертације: ПРОСТОРНЕ СТУДИЈЕ И ПРИВРЕДНИ ОБРАСЦИ СРЕДЊОВЕКОВНЕ ЖУПЕ И НАХИЈЕ РАС, коју је поднео докторанд **Угљеша Војводић**, изабрани су:

- проф. др Сташа Бабић,

- проф. др Перица Шпехар,

- проф. др Синиша Мишић,

- доц др Дејан Радичевић и

- др Весна Бикић, научни саветник Археолошког института у Београду.

Укупан број гласова: **184 ЗА**

XIII

Наставно-научно веће је једногласно донело следеће

О Д Л У К Е

1. Прихвата се Извештај комисије о докторској дисертацији: РЕДЕФИНИСАЊЕ КОНЦЕПТА ПРИНУДЕ КРОЗ НАРАТИВЕ ТРАЖИЛАЦА АЗИЛА ИЗ ИРАНА У СРБИЈИ, кандидата **Теодоре Јовановић** и одобрава усмена одбрана.

Универзитет је дао сагласност на предлог теме 18.06.2019. Објављен рад: Forced (Im) Mobilities En Route: ‘Justified’Violence of the Border Regime in Balkans, Гласник Етнографског института *САНУ* 69 (2), 2021, 433–455.

Укупан број гласова: **184 ЗА**

2. Прихвата се Извештај комисије о докторској дисертацији: ШЕЛЕРОВ ПРОЈЕКАТ ФИЛОЗОФСКЕ АНТРОПОЛОГИЈЕ И МЕТАФИЗИЧКОГ СПАСА ЧОВЕКА ИЗ КРИЗЕ МОДЕРНЕ ЦИВИЛИЗАЦИЈЕ, кандидата **Мариа Калика** и одобрава усмена одбрана.

Универзитет је дао сагласност на предлог теме 25.04.2023. Објављен рад: Алтисерова теорија идеологије – између структурализма и Маркс(изм)а, Култура полиса, год. XIII, бр.30, 2016, 135-154.

Укупан број гласова: **184 ЗА**

3. Прихвата се Извештај комисије о докторској дисертацији: ИЗЛОЖЕНОСТ ВРШЊАЧКОМ НАСИЉУ И МЕНТАЛНО ЗДРАВЉЕ МЛАДИХ: УЛОГА СОЦИЈАЛНЕ ПОДРШКЕ, кандидата **Димитринке Јорданове Пешевске** и одобрава усмена одбрана.

Универзитет је дао сагласност на предлог теме 25.01.2022. Објављен рад: Are resilient factors increasing the risk for childhood psychological victimization?, Open Access Macedonian Journal of Medical Sciences, 6 (6), 2018, 1168-1173.

Укупан број гласова: **184 ЗА**

4. Прихвата се Извештај комисије о докторској дисертацији: САВРЕМЕНА РЕЛИГИЈСКА КОМУНИКАЦИЈА: АЛТЕРНАТИВНЕ РЕЛИГИЈЕ И ДУХОВНИ ПОКРЕТИ НА ИНТЕРНЕТУ, кандидата **Наташи Младеновић Рибић** и одобрава усмена одбрана.

Универзитет је дао сагласност на предлог теме 07.07.2015. Објављен рад: Mодели успеха појединца засновани на религијском учењу: примери Цркве Исуса Христа светаца последњих дана – Мормонске цркве и Сајентолошке цркве, Антропологија 15 (1), 2015, 71-91.

Укупан број гласова: **184 ЗА**

5. Прихвата се Извештај комисије о докторској дисертацији: ОПЕКАРСКА ДЕЛАТНОСТ VII КЛАУДИЈЕВЕ ЛЕГИЈЕ, кандидата **Љубомира Јевтовића** и одобрава усмена одбрана.

Универзитет је дао сагласност на предлог теме 20.06.2017. Објављен рад: Production of ceramic building material in ancient Viminacium, Старинар *LXXII/2022*, 133–154.

Укупан број гласова: **184 ЗА**

XIV

Наставно-научно веће је једногласно донело следеће

О Д Л У К Е

1. Именује се Комисија за одбрану докторске дисертације: РЕДЕФИНИСАЊЕ КОНЦЕПТА ПРИНУДЕ КРОЗ НАРАТИВЕ ТРАЖИЛАЦА АЗИЛА ИЗ ИРАНА У СРБИЈИ, коју је поднео докторанд **Теодора Јовановић**, у саставу:

- проф. др Саша Недељковић,

- проф. др Драгана Антонијевић,

- проф. др Владимир Рибић,

- доц. др Невена Милановић Минић и

- др Марта Митровић Стојић, виши научни сарадник Етнографског института САНУ.

Укупан број гласова: **184 ЗА**

2. Именује се Комисија за одбрану докторске дисертације: ШЕЛЕРОВ ПРОЈЕКАТ ФИЛОЗОФСКЕ АНТРОПОЛОГИЈЕ И МЕТАФИЗИЧКОГ СПАСА ЧОВЕКА ИЗ КРИЗЕ МОДЕРНЕ ЦИВИЛИЗАЦИЈЕ, коју је поднео докторанд **Марио Калик**, у саставу:

- проф. др Небојша Грубор,

- доц. др Александар Добријевић и

- др Предраг Петровић, ванредни професор Православног богословског факултета Универзитета у Београду.

Укупан број гласова: **184 ЗА**

3. Именује се Комисија за одбрану докторске дисертације: ИЗЛОЖЕНОСТ ВРШЊАЧКОМ НАСИЉУ И МЕНТАЛНО ЗДРАВЉЕ МЛАДИХ: УЛОГА СОЦИЈАЛНЕ ПОДРШКЕ, коју је поднео докторанд **Димитринка Јорданова Пешевска**, у саставу:

- проф. др Зоран Павловић,

- доц. др Лазар Тењовић и

- др Драгана Батић, редовни професор Факултета за безбедност Универзитета Св. Климент Охридски у Битољу.

Укупан број гласова: **184 ЗА**

XV РАЗМАТРАЊЕ [ДОПИСА](Dopis%20Odeljenja%20za%20sociologiju.pdf) ОДЕЉЕЊА ЗА СОЦИОЛОГИЈУ ДА СЕ ДОНЕСЕ ПРАВИЛНИК О БЛИЖИМ УСЛОВИМА ЗА ИЗБОР НАСТАВНИКА И САРАДНИКА

Поводом тачке XV се води расправа:

Проф. др Исидора Јарић наводи да је потребно да се донесе Правилник о ближим условима за избор наставника и сарадника, којим ће се регулисати избор наставника и сарадника. У вези са наведеним каже да Веће треба да формира комисију која ће припремити нацрт овог правног акта, а све у складу са Статутом Факултета, у вези са чим је и допис Одељења за социологију који је увршен у материјал Већа и са којим су се чланови и чланице Већа упознали/е.

Проф. др Смиљка Томановић наводи, као чланица Статутарне комисије, да је потребно приступити изменама и допунама Статута.

Председник Већа каже да је проф. др Исидора Јарић у праву, међутим да Веће не формира комисију за израду Правилника о ближим условима за избор наставника и сарадника, што проистиче из Статута који каже: *Веће, на предлог Кадровске комисије, доноси Правилник о ближим условима за избор наставника и сарадника којим се разрађују критеријуми и мерила за избор наставника и сарадника.* (члан 125.) У вези са тим истиче да подржва иницијативу, те да је Кадровска комисија на претходној седници констатовала да је неопходно извршити усклађивање правних аката по којима се одређују ближи услови за избор у звања наставника и сарадника и је потребно да се започне рад на уређењу аката и да се формира радна група за измене и допуне.

Проф. др Данијела Стефановић наводи да је подржава иницијативу, и да Кадровска комисија не треба да постоји.

Проф. др Миомир Деспотовић каже да Кадровска комисија има своју функцију, јер би се Веће бавило свим питањима којима се сада бави Кадровска комисија.

Председник Већа, проф. др Данијел Синани, каже да постоје обе стране, а да је важно размотрити све аспекте у вези Кадровске комисије. У вези Статута, каже да се слаже са проф. др Томановић и да су измене акта неопходне. С тим у вези, каже да се на изменама ради у правно-теничком смислу, али и у смислу усклађивања са релевантним законским и универзитетским актима. Говори о томе да постоји хиперпродукција нових правила на нивоу државе што се одражава и на универзитетска правила. Каже да је рад на изменама и допунама Статута планиран за септембар месец 2023. године.

XVI

Наставно-научно веће је једногласно донело следећу

О Д Л У К У

Одлука о образовању **Комисије за студентска питања** Наставно-научног већа број 772/1-XVII/5 од дана 25.06.2021. године се мења у делу који се односи на чланове, тако да се уместо члана Марине Николић, за члана Комисије за студентска питања именује др Анета Тривић, доценткиња из Кабинета за стране језике Универзитету у Београду – Филозофском факултету.

Сходно томе мандат именоване траје до 30.09.2024. године.

Укупан број гласова: **184 ЗА**

XVII

Наставно-научно веће је једногласно донело следећу

О Д Л У К У

1. Одобрава се **др Дејану Џелебџићу**, доценту на Одељењу за класичне науке, да се радно ангажује у настави до 1/3 пуног радног времена, на Универзитету у Београду – Филолошком факултету, за извођење наставе на обавезном предмету *Историја грчког језика 1, 2, 3*, *4* (са фондом од 2+2 часа недељно), од 5. до 8. семестра, у школској 2023/24. години.

Укупан број гласова: **184 ЗА**

2. Одобрава се **др Николи Петровићу**, доценту на Одељењу за психологију, да се радно ангажује у настави до 1/3 пуног радног времена, на Високој медицинској школи струковних студија ,,Милутин Миланковић“, на основним струковним студијама, за извођење наставе на предметима: *Психологија личности са менталном хигијеном* (зимски семестар) и *Медицинска психологија* (летњи семестар) са укупним оптерећењем 1,83 часа недељно, у школској 2023/24. години.

Укупно оптерећење именованог на Филозофском факултету износи 7,15.

Укупан број гласова: **184 ЗА**

3. Одобрава се **др Тамари Џамоња Игњатовић**, редовној професорки на Одељењу за психологију, да се радно ангажује у настави до 1/3 пуног радног времена, на Универзитету у Београду - Факултету политичких наука, за извођење наставе на мастер академским студијама Социјалне политике, за предмет: *Увод у медијацију* (6 ЕСПБ), модул: Социјална заштита, у летњем семестру школске 2022/23. године.

Укупно оптерећење именоване на Филозофском факултету износи 7,36.

Укупан број гласова: **184 ЗА**

4. Одобрава се **др Дарку Тодоровићу**, редовном професору на Одељењу за класичне науке, да се радно ангажује у настави до 1/3 пуног радног времена, на Филолошко-уметничком факултету у Крагујевцу, за извођење наставе на предмету: *Латински језик 1* (2 часа предавања у зимском семестру), у школској 2023/24. години.

Укупан број гласова: **184 ЗА**

XVIII

Наставно-научно веће је једногласно донело следеће

О Д Л У К Е

1. Одобрава се **Центру за музеологију и херитологију** да аплицира на конкурс за доделу средстава Министарства науке, технолошког развоја и иновација ради реализације годишње конференције музеологије и херитологије, која ће се одржати у новембру 2023. године.

Укупан број гласова: **184 ЗА**

2. Одобрава се **Катедри за историју српског народа у новом веку**  да у сарадњи са Епархијом Врањском организује научни скуп ,,Новоослобођени крајеви Србије 1833-1878-1913.“, који ће се одржати од 2-3.октобра 2023. године у манастиру Преподобног Прохора Пчињског.

Укупан број гласова: **184 ЗА**

3. Одобрава се **проф. др Александру Животићу** да буде члан Савета за неговање традиције ослободилачких ратова Србије.

Укупан број гласова: **184 ЗА**

4.Одобрава се **др Лариси Вилимоновић**, научној сарадници на Одељењу за историју, да учествује на 49. годишњој конференцији византолога у организацији Северноамеричке асоцијације византијских студија (Byzantine Studies Association of North America - BSANA), која се ове године одржава на Универзитету Сајмон Фрејзер, (Simon Fraser University) у Ванкуверу (Канада), у периоду од 23. до 30. октобра 2023. године, као и да конкурише код Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **184 ЗА**

5.Одобрава сеИнституту за социолошка истраживања да организује **научни скуп националног карактера са међународним учешћем „Неизбежност интеркултуралности“**, који би био одржан од 13. до 15. октобра 2023. године, као и да конкурише код Министарства науке, технолошког развоја и иновација за суфинансирање трошкова припремања и организације овог скупа.

Укупан број гласова: **184 ЗА**

6.Одобрава се **др Весни Вучинић-Нешковић**, редовној професорки на Одељењу за етнологију и антропологију, за плаћено одсуство због учешћа на 19. Светском конгресу антропологије Међународне уније антрополошких и етнолошких наука, који ће се одржати у периоду од 13. до 21. октобра 2023. године, и Светске антрополошке уније (19th IUAES-WAU World Anthropology Congress), која ће се одржати у Њу Делхију, Индија, у периоду од 14. до 20. октобра 2023. године, **као и да конкурише** код Министарства науке, технолошког развоја и иновација Републике Србије под категоријом „Суфинансирање учешћа на радним састанцима међународних удружења“.

На радном састанку Светског савета антрополошких асоцијација (World Council of Anthropological Associations, WCAA), проф. др Весна Вучинић-Нешковић учествоваће као делегат Међународне асоцијације за антропологију Југоисточне Европе (International Association for Southeast European Anthropology) и председница Радне групе за Глобалне културне политике Светског савета антрополошких асоцијација (World Council of Anthropological Associations Global Cultural Policies Task Force). У овом својству, на конгресу Светске антрополошке уније, организоваће и један округли сто и презентоваће научни рад.

Укупан број гласова: **184 ЗА**

7. Одобрава се **др Тамари Џамоња Игњатовић**, редовној професорки на Одељењу за психологију, да учествује на конгресу ,,18th European Congress of Psychology”, који ће се одржати у Брајтону од 3. до 6. јула 2023. године, Уједињено краљевство (Brighton, UK).

Укупан број гласова: **184 ЗА**

8. Одобрава се **Наталији Игњатовић**, истраживачици сарадници на Одељењу за психологију, да учествује на конференцији ,,37th Annual Conference of the European Health Psychology Society Health Psychology for all: Equity, Inclusiveness and Transformation“ која ће бити одржана од 4. до 8. септембра 2023. у Бремену, као и да конкурише код Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **184 ЗА**

9. Одобрава се **Соњи Јаничић**, истраживачици приправници на Одељењу за психологију, да учествује на конференцији ,,37th Annual Conference of the European Health Psychology Society Health Psychology for all: Equity, Inclusiveness and Transformation“ која ће бити одржана од 4. до 8. септембра 2023. у Бремену, као и да конкурише код Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **184 ЗА**

10. Одобрава се **др Душану Михаиловићу**, редовном професору на Одељењу за археологију, да учествује на 26. неолитском семинару који ће се одржати у периоду 09-11. новембар 2023. године у Љубљани (Словенија), као и да конкурише код Министарства науке, технолошког развоја и иновација за доделу финансијских средстава.

Укупан број гласова: **184 ЗА**

11. Одобрава се **др Марији Кречковић Гавриловић**, научној сарадници на Одељењу за археологију, да јој се одобри конкурисање на јавни позив Фонда за науку Републике Србије: *Програм за изврсне пројекте младих истраживача научника у раној фази* каријере (ПРОМИС 2023.)

Укупан број гласова: **184 ЗА**

12. Одобрава се **др Милици Митровић**, научној сарадници на Одељењу за археологију, да јој се одобри конкурисање на јавни позив Фонда за науку Републике Србије: *Програм за изврсне пројекте младих истраживача научника у раној фази* каријере (ПРОМИС 2023.)

Укупан број гласова: **184 ЗА**

13.Одобрава се **др Ани Ђуричић**, научној сарадници на Одељењу за археологију, да јој се одобри конкурисање на јавни позив Фонда за науку Републике Србије: *Програм за изврсне пројекте младих истраживача научника у раној фази* каријере (ПРОМИС 2023.)

Укупан број гласова: **184 ЗА**

14.Одобрава се **др Анђи Петровић**, научној сарадници на Одељењу за археологију, да јој се одобри конкурисање на јавни позив Фонда за науку Републике Србије: *Програм за изврсне пројекте младих истраживача научника у раној фази* каријере (ПРОМИС 2023.)

Укупан број гласова: **184 ЗА**

15.Одобрава се **др Јелени Павличић**, научном сараднику Института за филозофију (руководицу пројекта), **др Адаму Недељковић**, научном сараднику Института за филозофију, **др Јелени Димитријевић**, научном сараднику Института за филозофију, **др Страхињи Ђорђевићу**, научном сараднику Института за филозофију, **Александри Вучковић**, истраживачу сараднику Института за филозофију, као и **Жељку Тешићу** студенту докторских студија филозофије на Филозофском факултету у Београду, да учествују у Јавном позиву за пријаву научноистраживачких пројеката у оквиру програма ПРОМИС, потпрограм - 4) друштевене и хуманистичке науке, који је расписао Фонд за науку Републике Србије са својим пројектом под називом **„Стратегије за поузданије коришћење друштвених мрежа и вештачке интелигенције у доношењу информисаних одлука српске омладине“ (Strategies for More Reliable Use of Social Media and AI in Making Well-Informed Decisions by Serbian Youth - акроним: SMART).**

Укупан број гласова: **184 ЗА**

Седница Већа је завршена у 15,30 часова.

ЗАПИСНИЧАРKA ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Валентина Лепојевић Коларић проф. др Данијел Синани